《法曲献仙音 敬次大人题管夫人大士画像韵》
清代·钱瑗

著墨句衣，吮毫添晕，腕底香留千古。竹里行吟，月中窥影，愁心千伊知否。

竖一指、谈禅也，天花堕如絮。

恨难数。更谁怜、梦尘醒后，多少事、赢得几声才女。

莫再钟情根，愿来生、重转西土。满眼青莲，是鸥波、曾共游处。

悔身无双翼，去伴听经鹦鹉。

作者简介：字玉爰，宛平人，诸生符祚女。有《小玲珑鲂词》。